ગરમીની સિઝનમાં લંચમાં જો આ વસ્તુ ખાશો તો આખો દિવસ રહેશે એનર્જી, મળશે અનેક ફાયદા | health care tips must eat salad for lunch in summer season
health care tips must eat salad for lunch in summer season
અઢળક ફાયદા / ગરમીની સિઝનમાં લંચમાં જો આ વસ્તુ ખાશો તો આખો દિવસ રહેશે એનર્જી, મળશે અનેક ફાયદા
Team VTV 05:39 PM, 25 May 22
બ્રેકફાસ્ટની જેમ બપોરનુ ભોજન પણ આપણે ત્યાં એક શ્રેષ્ઠ જમણ છે. જો તમે દિવસમાં હેલ્ધી અને ટેસ્ટ લંચ ખાઓ છો તો તેમાં તમને આખો દિવસ કામ કરવાની એનર્જી મળે છે.
હેલ્ધી અને ટેસ્ટ લંચ ખાશો તો શરીરમાં મળશે એનર્જી
ગરમીની સિઝનમાં લંચમાં ફરજીયાત સલાડનુ કરો સેવન
લંચમાં સલાડ ખાવાથી થાય છે અઢળક ફાયદા
સામાન્ય રીતે લોકો બપોરના જમણમાં શાક, રોટલી અને ભાત ખાવાનુ પસંદ કરે છે. પરંતુ સલાડને લંચની પ્લેટમાંથી બહાર કાઢી નાખે છે. પરંતુ આ હકીકતમાં તમારા માટે ખૂબ જરૂરી છે. એવામાં અમે અહીં તમને લંચમાં સલાડ ખાવાના કેટલાંક ફાયદા અંગે જણાવીશું.
લંચમાં સલાડ ખાવાના ફાયદા
પૂરતુ ફાઈબર
સલાડમાં અનેક પ્રકારના મિનરલ્સ વિટામિન્સ અને ફાઇબર હોય છે, જે તમારા શરીર માટે લાભદાયક હોય છે, જેનાથી પાચન તંત્રને સારી રીતે કામ કરવામાં મદદ મળે છે.
વજન મેન્ટેન
સલાડને ભોજનમાં સામેલ કરવાથી શરીરમાં ફાઈબરની સારી માત્રા પ્રાપ્ત થાય છે. જેનાથી તમે વધુ કેલેરી લેવાથી બચી જાઓ છો અને તમને હેલ્ધી વજન મેન્ટેન કરવામાં પણ મદદ મળે છે.
સલાડમાં જો તમે પાલક અથવા રેડ લેટ્સને એડ કરશો તો તમારી આંખોને પણ લાભ મળે છે. જેમાં વિટામિન વગેરે ઘણા પોષક તત્વો હોય છે. આ પોષક તત્વ તમારા શરીરની સાથે-સાથે આંખોને પણ લાભ પહોંચાડે છે.
શાકભાજીના પોષકતત્વ
ઘણા પ્રકારના શાક જેમકે ડુંગળી, ટામેટા, કાકડી, મૂળો વગેરેને સલાડમાં ખાવાથી તમને અનેક પ્રકારના મિનરલ્સ મળે છે, જે શરીર માટે લાભદાયક હોય છે.